
LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL 2021–2027 METŲ MATERIALINIO NEPRITEKLIAUS MAŽINIMO PROGRAMOS LIETUVOJE TECHNINĖS PARAMOS LĖŠŲ NAUDOJIMO TAISYKLIŲ PATVIRTINIMO

2024 m. vasario 14 d. Nr. A1-138
Vilnius


Vadovaudamasi Lietuvos Respublikos Vyriausybės įstatymo 26 straipsnio 3 dalies 2 ir 5 punktais, Lietuvos Respublikos socialinės apsaugos ir darbo ministerijos darbo reglamento, patvirtinto Lietuvos Respublikos socialinės apsaugos ir darbo ministro 2003 m. gruodžio 22 d. įsakymu Nr. A1-213 „Dėl Lietuvos Respublikos socialinės apsaugos ir darbo ministerijos darbo reglamento patvirtinimo“, 15.9 papunkčiu, siekdama įgyvendinti 2021 m. birželio 24 d. Europos Parlamento ir Tarybos reglamento (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės, 36 straipsnio 1 dalį:
. T v i r t i n u  2021–2027 metų materialinio nepritekliaus mažinimo programos Lietuvoje techninės paramos lėšų naudojimo taisykles (pridedama).
. P a v e d u  šio įsakymo vykdymo kontrolę viceministrui pagal veiklos sritį.



Socialinės apsaugos ir darbo ministrė   			     Monika Navickienė

PATVIRTINTA
Lietuvos Respublikos socialinės apsaugos 
ir darbo ministro 
2024 m. vasario 14 d. įsakymu Nr. A1-138


2021–2027 METŲ MATERIALINIO NEPRITEKLIAUS MAŽINIMO PROGRAMOS LIETUVOJE TECHNINĖS PARAMOS LĖŠŲ NAUDOJIMO TAISYKLĖS

 SKYRIUS


. 2021–2027 metų materialinio nepritekliaus mažinimo programos Lietuvoje techninės paramos lėšų naudojimo taisyklės (toliau – Taisyklės) nustato 2021–2027 metų materialinio nepritekliaus mažinimo programos Lietuvoje, patvirtintos 2022 m. rugpjūčio 1 d. Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir Vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001 (toliau – MNM programa), techninės paramos lėšų planavimo, išmokėjimo ir atskaitomybės už jų panaudojimą tvarką.
. Taisyklės parengtos vadovaujantis:
. 2018 m. liepos 18 d. Europos Parlamento ir Tarybos reglamentu (ES, Euratomas) Nr. 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES bei panaikinamas Reglamentas (ES, Euratomas) Nr. 966/2012, su visais pakeitimais;
. 2021 m. birželio 24 d. Europos Parlamento ir Tarybos reglamentu (ES) 2021/1057, kuriuo nustatomas „Europos socialinis fondas +“ (ESF +) ir panaikinamas Reglamentas (ES) Nr. 1296/2013;
. 2021 m. birželio 24 d. Europos Parlamento ir Tarybos reglamentu (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės;
. MNM programa; 
. Funkcijų pasiskirstymo tarp institucijų, įgyvendinant 2021–2027 metų materialinio nepritekliaus mažinimo programą Lietuvoje, aprašu, patvirtintu Lietuvos Respublikos socialinės apsaugos ir darbo ministro 2021 m. lapkričio 26 d. įsakymu Nr. A1-849 „Dėl funkcijų pasiskirstymo tarp institucijų, įgyvendinant 2021–2027 metų materialinio nepritekliaus mažinimo programą Lietuvoje“, (toliau – Funkcijų pasiskirstymo taisyklės);
. 2021–2027 metų materialinio nepritekliaus mažinimo programos Lietuvoje administravimo taisyklėmis, patvirtintomis Lietuvos Respublikos socialinės apsaugos ir darbo ministro 2022 m. gruodžio 8 d. įsakymu Nr. A1-808 „Dėl 2021–2027 metų materialinio nepritekliaus mažinimo programos Lietuvoje administravimo taisyklių patvirtinimo“.
. MNM programos techninės paramos lėšomis gali būti finansuojamos išlaidos, kurias patyrė audito, tarpinė, vadovaujančioji institucijos ir institucija, vykdanti apskaitos funkciją pagal Reglamento (ES) 2021/1060 76 straipsnį (toliau – AFVI) (toliau kartu – institucijos), vykdydamos Taisyklių 7 punkte nurodytas veiklas.
. Techninė parama finansuojama MNM programos lėšomis, iš kurių 90 procentų – Europos Sąjungos lėšos ir 10 procentų – Lietuvos Respublikos valstybės biudžeto lėšos.
. Taisyklėse vartojamos sąvokos suprantamos taip, kaip jos apibrėžtos Funkcijų pasiskirstymo taisyklėse.

 SKYRIUS


. Techninės paramos lėšų suma, skiriama MNM programai įgyvendinti, apskaičiuojama vadovaujantis Reglamento (ES) 2021/1060 36 straipsnio 5 dalies (b) punkto (iii) papunkčiu, t. y. 5 (penkių) proc. fiksuotoji norma, kuri apskaičiuojama nuo projektų tinkamų deklaruoti Europos Komisijai išlaidų ir kurią Europos Komisija valstybei narei perveda, vadovaudamasi Reglamento (ES) 2021/1060 51 straipsnio (e) punktu.
. Techninės paramos lėšomis galimos finansuoti veiklos pagal Reglamento (ES) 2021/1060 36 straipsnio 1 ir 2 dalis ir MNM programą:
. MNM programos parengimas, valdymas ir stebėsena;
. projektų auditai ir patikros vietoje;
. informacijos sklaida ir viešinimas;
. kompiuterinių (informacinių) sistemų įsigijimas, įdiegimas ir priežiūra;
. mokymai, renginiai, susitikimai, seminarai, konferencijos;
. išoriniai MNM programos ir (ar) projektų įgyvendinimo vertinimai;
. valstybės tarnautojo ar darbuotojo, dirbančio pagal darbo sutartį ir gaunančio darbo užmokestį iš valstybės ir savivaldybių biudžetų ir valstybės pinigų fondų (toliau – darbuotojas), darbo užmokestis, įskaitant socialinio draudimo įmokas, jeigu darbuotojui pavesta vykdyti Taisyklių 7 punkte nurodytas veiklas; 
. komandiruotės Lietuvos Respublikoje ir užsienyje;
. ankstesnio programos įgyvendinimo etapo – Pagalbos maistu ir (arba) pagrindinės materialinės pagalbos veiksmų programos dėl paramos iš Europos pagalbos labiausiai skurstantiems asmenims fondo Lietuvoje, patvirtintos Europos Komisijos 2014 m. spalio 30 d. įgyvendinimo sprendimu Nr. C(2014)8213, užbaigimas.
. Su technine parama susijusi veikla turi būti įvykdyta, o jos išlaidos patirtos ir apmokėtos techninės paramos išlaidų tinkamumo finansuoti laikotarpiu, t. y. nuo 2024 m. sausio 1 d. iki 2029 m. gruodžio 31 d.

 SKYRIUS


. Vadovaujančioji institucija, vykdydama Funkcijų pasiskirstymo taisyklių 5.22 ir 6.5 papunkčiuose nurodytas funkcijas, atlieka šiuos veiksmus:
. planuoja MNM programos techninės paramos lėšas ir prižiūri, kaip jos panaudojamos;
. įgyvendina techninės paramos lėšomis galimas finansuoti veiklas, nurodytas Taisyklių 7 punkte;
. kasmet iki kovo 1 d. parengia 2021–2027 metų materialinio nepritekliaus mažinimo programos Lietuvoje techninės paramos lėšų biudžeto pagrindimą ateinantiems 3 (trejiems) metams (priedas), skirtą vadovaujančiosios ir audito institucijų veiklai finansuoti; 
. pagal formas, patvirtintas Lietuvos Respublikos finansų ministro 2018 m. gegužės 31 d. įsakymu Nr. 1K-206 „Dėl biudžeto sudarymo ir vykdymo formų“, sudaro ir tvirtina vadovaujančiosios institucijos MNM programos techninės paramos lėšų sąmatas, tvirtina tarpinės institucijos sudarytas MNM programos techninės paramos lėšų sąmatas, pagal kurias tvirtinami atitinkamų metų vadovaujančiosios ir tarpinės institucijų MNM programos techninės paramos biudžetai;
. kasmet su tarpine institucija pasirašo atitinkamų metų jos ir AFVI veiklos finansavimo iš MNM programos techninės paramos lėšų sutartį (toliau – Techninės paramos sutartis), kurioje turi būti pateikta informacija, nurodyta Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 61 punkte;
. vadovaudamasi Centralizuoto viešojo sektoriaus subjektų buhalterinės apskaitos organizavimo tvarkos aprašu, patvirtintu Lietuvos Respublikos Vyriausybės 2018 m. gegužės 23 d. nutarimu Nr. 488 „Dėl Centralizuoto viešojo sektoriaus subjektų buhalterinės apskaitos organizavimo tvarkos aprašo patvirtinimo“, perduoda Nacionaliniam bendrųjų funkcijų centrui (toliau – NBFC) dokumentus, reikalingus MNM programos techninės paramos lėšų, turto ir atsiskaitymų buhalterinei apskaitai tvarkyti ir finansinei atskaitomybei rengti, vadovaudamasi Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklėmis, patvirtintomis Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, perduoda NBFC dokumentus, reikalingus grąžintinų techninės paramos finansavimo lėšų apskaitai tvarkyti;
. stebi, kaip panaudojamos techninės paramos lėšos, kad nebūtų viršytos vadovaujančiosios institucijos patvirtintoje atitinkamų metų sąmatoje nurodytos MNM programos techninės paramos lėšos, ir prireikus jas patikslina;
. atlieka kitus su MNM programos techninės paramos administravimu susijusius veiksmus.
. Tarpinė institucija, vykdydama 2021–2027 metų materialinio nepritekliaus mažinimo programoje Lietuvoje esančiame tarpinės institucijos funkcijų sąraše, patvirtintame Funkcijų pasiskirstymą nustatančiu įsakymu, nurodytas funkcijas, atlieka šiuos veiksmus:
. kasmet iki kovo 1 d. parengia ir vadovaujančiajai institucijai pateikia 2021–2027 metų materialinio nepritekliaus mažinimo programos Lietuvoje techninės paramos lėšų biudžeto pagrindimą ateinantiems 3 (trejiems) metams (priedas), skirtą tarpinės institucijos ir AFVI veiklai finansuoti;
. kasmet, su vadovaujančiąja institucija elektorinių ryšių priemonėmis suderinusi atitinkamų metų techninės pagalbos lėšų poreikį, pasirašo Techninės paramos sutartį, kurioje turi būti pateikta informacija, nurodyta Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 61 punkte; 
. atlieka kitus su techninės paramos administravimu susijusius veiksmus.
. Audito institucija, vadovaudamasi Reglamento (ES) 2021/1060 preambulės 33 punktu, atlikdama MNM programos auditą, patikrina, ar įvykdytos sąlygos, kuriomis remiantis skiriamas finansavimas techninei paramai. Techninės paramos išlaidų patikrinimas ar auditas neatliekamas. 

 SKYRIUS
TECHNINĖS PARAMOS LĖŠŲ PLANAVIMAS, JŲ IŠMOKĖJIMAS 
TARPINEI INSTITUCIJAI IR AFVI 

. Vadovaujančioji ir tarpinė institucijos užtikrina, kad nebūtų viršytos techninei paramai skirtos finansavimo lėšos, proporcingos planuojamoms deklaruoti išlaidoms per visą finansavimo laikotarpį pagal Reglamento (ES) 2021/1060 36 straipsnio 5 dalies (b) punkto (iii) papunktį.
. Vadovaujančioji ir tarpinė institucijos, rengdamos MNM programos techninės paramos lėšų biudžeto pagrindimus ateinantiems metams, vadovaujasi Taisyklių 9.3 ir 10.1 papunkčiais.
. Lietuvos Respublikos Vyriausybei nutarimu patvirtinus Lietuvos Respublikos atitinkamų metų valstybės biudžetą, vadovaujančioji institucija parengia ir su tarpine institucija pasirašo Techninės paramos sutartį, nurodytą Taisyklių 9.5 papunktyje.

 SKYRIUS
VADOVAUJANČIOSIOS IR AUDITO INSTITUCIJŲ PATIRTŲ 
TECHNINĖS PARAMOS IŠLAIDŲ APMOKĖJIMAS. 
TECHNINĖS PARAMOS IŠLAIDŲ PRIPAŽINIMAS TINKAMOMIS FINANSUOTI IR DEKLARUOTI EUROPOS KOMISIJAI

. Vadovaujančiosios ir audito institucijų patirtos techninės paramos išlaidos apmokamos pagal dokumentus, pagrindžiančius išlaidas, susijusias su Taisyklių 7 punkte nurodytų techninės paramos lėšomis galimų finansuoti veiklų įgyvendinimu (pavyzdžiui, pagal darbo užmokesčio išmokėjimą pagrindžiančius dokumentus, sąskaitas už suteiktas paslaugas ir (ar) įsigytas prekes, sutartis, pasirašytas su paslaugų teikėjais ir (ar) prekių tiekėjais, paslaugų ir (ar) prekių perdavimo–priėmimo aktus, komandiruočių pažymas). 
. Vadovaujančioji institucija patirtas techninės paramos išlaidas pagrindžiančius dokumentus, nurodytus Taisyklių 15 punkte, per 23 (dvidešimt tris) darbo dienas nuo jų gavimo dienos perduoda NBFC šioms išlaidoms apmokėti.
. Institucijų patirtos techninės paramos išlaidos pripažįstamos tinkamomis finansuoti tada, kai jos patirtos ir apmokėtos pagal Reglamento (ES) 2021/1060 36 straipsnio 1 dalį. 
. Atitinkamų finansinių metų techninės paramos išlaidos deklaruojamos Europos Komisijai, kaip nustatyta Reglamento Nr. 2021/1060 2 straipsnio 29 punkte, užtikrinant, kad nebus viršytos techninei paramai skirtos finansavimo lėšos, proporcingos planuojamoms deklaruoti išlaidoms pagal Reglamento (ES) 2021/1060 36 straipsnio 5 dalies (b) punkto (iii) papunktį.

 SKYRIUS


. Institucijos visus su techninės paramos įgyvendinimu susijusius dokumentus saugo Reglamento (ES) Nr. 2021/1060 82 straipsnyje nustatytą laiką. 
. Asmens duomenys tvarkomi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų apsaugą ir tvarkymą, nustatyta tvarka.
. Duomenų subjekto teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.

